ନୀଳଗିରି ଅଞ୍ଚଳରେ ଧାନର ଅଭାବୀ ବିକ୍ରି\nସଜନାଗଡ଼, ୧୨।୧(ଡି.ଏନ.ଏ.)-ରାଜ୍ୟ ସରକାର ଚାଷୀଙ୍କୁ ସର୍ବନିମ୍ନ ସହାୟକ ମୂଲ୍ୟ ଠିକ୍ ଭାବେ ଯୋଗାଇ ଦେବାକୁ ଆନୁଷଙ୍ଗିକ ବ୍ୟବସ୍ଥା କରିଛନ୍ତି। ହେଲେ ବାଲେଶ୍ୱର ଜିଲା ନୀଳଗିରି ଅଞ୍ଚଳରେ ମିଲର୍ସଙ୍କ ଅସହଯୋଗ ଯୋଗୁ ଚାଷୀମାନଙ୍କୁ ହଇରାଣ ହେବାକୁ ପଡୁଛି।\nନୀଳଗିରି ଅଞ୍ଚଳରେ ଧାନର ଅଭାବୀ ବିକ୍ରି\t January 12th, 08:17 AM January 12th, 08:17 AM\nସଜନାଗଡ଼, ୧୨।୧(ଡି.ଏନ.ଏ.)-ରାଜ୍ୟ ସରକାର ଚାଷୀଙ୍କୁ ସର୍ବନିମ୍ନ ସହାୟକ ମୂଲ୍ୟ ଠିକ୍ ଭାବେ ଯୋଗାଇ ଦେବାକୁ ଆନୁଷଙ୍ଗିକ ବ୍ୟବସ୍ଥା କରିଛନ୍ତି। ହେଲେ ବାଲେଶ୍ୱର ଜିଲା ନୀଳଗିରି ଅଞ୍ଚଳରେ ମିଲର୍ସଙ୍କ ଅସହଯୋଗ ଯୋଗୁ ଚାଷୀମାନଙ୍କୁ ହଇରାଣ ହେବାକୁ ପଡୁଛି। ଫଳରେ ଘର ଘର ବୁଲି କିଣିବାକୁ ଆସୁଥିବା ବ୍ୟବସାୟୀଙ୍କ ହାତକୁ ଚାଷୀମାନେ ଧାନ ଟେକି ଦେଉଛନ୍ତି।\nଚାଷୀମାନେ ଦିନରାତି ହାଡଭଙ୍ଗା ଶୀତରେ ଧାନକୁ ମଣ୍ଡିରେ ଜଗୁଥିବା ବେଳେ ମଣ୍ଡିକୁ ଅଧିକାରୀ ଓ ମିଲର୍ସ ଆସୁନାହାନ୍ତି। ଚାଷୀମାନେ ନିରୁତ୍ସାହିତ ହୋଇ କମ୍ ମୂଲ୍ୟରେ ବ୍ୟବସାୟୀଙ୍କୁ ବିକ୍ରି କରିଦେଉଛନ୍ତି। ବ୍ୟବସାୟୀମାନେ ଉକ୍ତ ଧାନ କିଣି ପଡ଼ୋଶୀ ଛତିଶଗଡ଼ ଓ ଆନ୍ଧ୍ରପ୍ରଦେଶକୁ ଚାଲାଣ କରୁଛନ୍ତି। ସରକାରୀ ଭାବେ ଧାନ କୁଇଣ୍ଟାଲ ୧୭୫୦ ଟଙ୍କା ଥିବା ବେଳେ ମିଲର୍ସଙ୍କ ସହଯୋଗ ମିଳୁ ନ ଥିବାରୁ ଚାଷୀମାନେ କ୍ଷତି ସହୁଛନ୍ତି। ଚଳିତବର୍ଷ ନୀଳଗିରି ବ୍ଲକର ୨୫ଟି ପଞ୍ଚାୟତ ମଧ୍ୟରୁ ନୀଳଗିରି ଲ୍ୟାମ୍ପ୍ ସମବାୟ ସମିତି ଅଧୀନରେ ୧୫ଟି ପଞ୍ଚାୟତ ରହିଛି। ୫ଟି କେନ୍ଦ୍ର ମିତ୍ରପୁର, ସଜନାଗଡ଼, ଅଯୋଧ୍ୟା, ଶିଆଡ଼ିମାଳ ଏବଂ କାଁଶରେ କେନ୍ଦ୍ର ଖୋଲାଯାଇ ଥିବାବେଳେ ମାଟିଆଳି ଲ୍ୟାମ୍ପ ସମବାୟ ସମିତି ପକ୍ଷରୁ ୧୦ଟି ପଞ୍ଚାୟତକୁ ନେଇ ବରହମ୍ପୁର, ମାଟିଆଳି, ଛତ୍ରପୁରଠାରେ ସରକାରୀ ଧାନକ୍ରୟ କେନ୍ଦ୍ର ଖୋଲାଯାଇଛି। ନୀଳଗିରି ଲ୍ୟାମ୍ପ ପ୍ରଥମ ପର୍ଯ୍ୟାୟରେ ୧୧ହଜାର ୭୪୫ କୁଇଣ୍ଟାଲ ଧାନ ସଂଗ୍ରହ ଲକ୍ଷ୍ୟ ଧାର୍ଯ୍ୟ ହୋଇଥିବା ବେଳେ ୯ ହଜାର ୨ଶହ କୁଇଣ୍ଟାଲ ଧାନ ସଂଗ୍ରହ କରାଯାଇଛି। ସେହିପରି ମାଟିଆଳି ଲ୍ୟାମ୍ପ ପକ୍ଷରୁ ପ୍ରଥମ ପର୍ଯ୍ୟାୟରେ ୧୯ହଜାର କୁଇଣ୍ଟାଲ ଧାନ ସଂଗ୍ରହ କରିବାର ଲକ୍ଷ୍ୟ ଧାର୍ଯ୍ୟ ଥିବା ବେଳେ ଆଜି ପର୍ଯ୍ୟନ୍ତ ୧୦ହଜାର କୁଇଣ୍ଟାଲ ଧାନ ସଂଗ୍ରହ କରାଯାଇଥିବା ଯୋଗାଣ ବିଭାଗ ପକ୍ଷରୁ ସୂଚନା ମିଳିଛି। ଦ୍ୱିତୀୟ ପର୍ଯ୍ୟାୟର ଧାନ କ୍ରୟ ପାଇଁ ସମୟ ଆସିଥିବା ବେଳେ ୧ମ ପର୍ଯ୍ୟାୟ ଲକ୍ଷ୍ୟ ସମ୍ପୂର୍ଣ୍ଣ ହୋଇନାହଁି।\nଏ ସମ୍ପର୍କରେ ଏଆର୍ସିଏସ୍ ସନ୍ତୋଷ ମହାନ୍ତିଙ୍କୁ ପଚାରିବାରୁ ସେ କହିଛନ୍ତି, ନିୟମ ଅନୁସାରେ ଧାନ ସଂଗ୍ରହ ଚାଲିଛି। ମିଲରମାନେ ଗାଡ଼ି ଯୋଗାଇ ନ ପାରୁଥିବାରୁ କେତେକ ମଣ୍ଡିରେ ୨/୩ ଦିନ ଧରି ଧାନ ପଡ଼ି ରହୁଛି।
